გობუსტანის სახელმწიფო ნაკრძალი
გობუსტანი (აზერ. Qobustan), ან გობუსტანის სახელმწიფო ისტორიულ-ეთნოგრაფიული ნაკრძალი (აზერ. Qobustan dövlət tarixi-bədii qoruğu) – არქეოლოგიური ნაკრძალი აზერბაიჯანში, მდებარეობს ბაქოს სამხრეთით, კავკასიონის სამხრეთ-აღმოსავლეთ მთისწინეთსა და კასპიის ზღვას შორის. ნაკრძალის საერთო ფართობია 3096 ჰა. ნაკრძალში დაცულია კედლის მხატვრობის ნიმუშები, რომლებიც შექმნილია მეზოლითის პერიოდში. გობუსტანის ძეგლები ორ ჯგუფად იყოფა: კლდის მხატვრობა; უძველესი ადგილები და სხვა ობიექტები. სახელწოდება „გობუსტანი“ ნიშნავს „ხევების მხარეს“ („გობუ“ — ღრუ, ხევი, „სტან“ — მხარე, ზღვარი). 2007 წელს, გობუსტანის კლდის მხატვრობა შეიტანეს იუნესკოს მსოფლიო კულტურული მემკვიდრეობის ძეგლების სიაში.